पछिल्लो समय किशोरीहरूले ‘आकस्मिक गर्भनिरोधक पिल्स’ लाई यौन सम्पर्क गरेपछि परिवार नियोजनको औषधि जसरी नियमित खाने गरेका छन् । तर, जथाभावी औषधि प्रयोग गर्दा स्वास्थ्यमा कति गम्भीर र दीर्घकालीन असर पर्छ, कसैले विचार गर्दैन । ‘आकस्मिक चक्की’ कहिले र कसरी खाने भन्ने चेतना सबैतिर फैलिन सकेको छैन । त्यस्तो औषधिले किशोरीको शरीर तथा विवाहपछि प्रजननमा समेत नराम्रो असर पर्ने स्त्रीरोग विशेषज्ञले औंल्याउने गरेका छन् ।
